Moment rar în Coreea de Nord. Kim Jong-un a recunoscut că planul cincinal este un eșec total.
Moment de sinceritate rară în Coreea de Nord. Kim Jong-un a spus că planul cincinal este aproape un eșec total. Declarația a fost făcută la un congres al partidului unde a promis că nu se va mai repeta.
Dictatorul nord coreean, Kim Jong-un, a recunoscut că politicile economice au dat greș, dar a jurat că o asemenea lecție dureroasă nu se va mai repeta, relatează The Guardian.Mărturisirea a fost făcută la un congres al partidului comunist. Planul economic cincinal a eșuat să-și atingă aproape toate obiectivele în toate ariile, a spus Kim Jong-un, citat de presa de stat.Sursă foto: ProfimediaCongresul, primul în ultimii 5 ani, s-a deschis cu liderul nord coreean înfruntând cele mai mari provocări din cei 9 ani în care se află la conducerea țării.Pe lângă efectele sancțiunilor internaționale impuse pentru programul său balistic, Coreea de Nord a avut de înfruntat anul trecut dezastre naturale și epidemia de coronavirus.Deși țara nu a raportat cazuri numeroase de Covid, închiderea granițelor și suspendarea zborurilor au pus și mai tare sub presiune economia fragilă a țării.Comerțul cu China s-a prăbușit cu 80% în primele 11 luni din 2020 iar produsul intern brut s-a contractat cu aproximativ 9,3% anul trecut.